burgasdotpro/wikipedia huggingface dataset:
Soľany

Soľany (po chorvátsky "Soljani") sú mesto v Chorvátsku. V roku 2001 tu žilo 1 554 obyvateľov, z čoho bolo 72 Slovákov.
Príchod Slovákov do Solian.
Slováci prichádzali do Solian z rodného Slovenska, zo stolice novohradskej, gemerskej a zvolenskej. V rámci druhej kolonizácie prichádzali sem aj z Vojvodiny. Sú evanjelici a katolíci. Od roku 1930 sa usádzajú aj v iných obciach: Vrbaňa, Drenovce, Strošince, Komletince. Najviac ich však zostalo v Soľanoch, pretože tu boli veľké dubové lesy, z ktorých sa drevo ťažilo do zahraničia - do Talianska, Rakúska, Francúzska a Anglicka. Vtedajšie úrady hľadali drevorubačov a prichádzali Slováci. Okrem toho zem tu bola lacná: jedno jutro () sa mohlo kúpiť za 20 zlatých.
Nesmieme zamlčať aj takých, ktorí utekali pred súdnymi orgánmi na Slovensku a útočisko hľadali v tejto oblasti .
Druhá časť Slovákov sa prisťahovala z Vojvodiny (dnešné Srbsko). Ich predkovia sa vo Vojvodine usadzovali pred 200 rokmi a keď počuli, že na juhu je lacná zem, začali sa sťahovať. Posledná domácnosť sa usadila v Soľanoch v roku 1938.
Charakteristické je, že prvá časť patrila rímskokatolíckemu vierovyznaniu a druhá časť evanjelickému. O veľkom počte Slovákov v Soľanoch svedčí názov jednej z tamojších ulíc: „Tótsky kraj". Takto ju Soľančania nazývajú dodnes, žiaľbohu, už je v nej len 5 slovenských domácností.
Na začiatku 20. storočia v bývalo Soľanoch asi 60 domácností Slovákov. Podľa sčítania ľudu bolo v roku 1900 v dedine 196 Slovákov, v roku 1910 269, v roku 1931 292 a v roku 2001 len 72 Slovákov.
Matica slovenská Soľany.
Matica slovenská Soľany bola založená 17. októbra 1993; iniciátorom bol Ondrej Pekar. Spevácka skupina začala s prácou v roku 1994. V roku 2003 bola založená detská tanečná skupina. Spevácka a tanečná skupina sa zúčastňujú na podujatiach Zväzu Slovákov v Chorvátskej republike, v Soľanoch a okolitých dedinách. Matica spolupracuje s chorvátskym kultúrno-osvetovým spolkom v Soľanoch a nadviazala i družbu so Slovákmi z Krnče (Slovensko). Vďaka členom Matice slovenskej Soľany sa znovu začalo s vyučovaním slovenského jazyka pre deti slovenskej národnosti (tzv. pestovanie materčiny) na ZŠ Soľany.
Dnes má organizácia 67 aktívnych členov, folklórnu skupinu spevákov, skupinu tanečníkov a v menšom rozsahu detské skupiny. S piesňami a tancami vystupujú v dedine aj v susedných mestách. Každoročne účinkujú na Prehliadke slovenského folklóru v Chorvátsku, organizujú detské zábavy, hostia iné folklórne a divadelné súbory .
V roku 1989 Soľany nadviazali družbu s obcou Krnča v Topoľčianskom okrese na Slovensku. Striedavo sa navštevujú každý rok. Navyše, vo vojnových rokoch poskytli Krnčania útočisko 10 rodinám Slovákov, ktorí niekoľko mesiacov pobudli v ich domácnostiach.
Vanesa

Vanesa je ženské meno. Meniny na Slovensku má 24. mája.
Epistéma

Epistéma alebo epistémé (gr. vedenie, poznanie, veda) môže byť:
Druhý

Druhý môže byť:
Vlajka Albánska

Vlajka Albánska (alb. "Flamuri i Shqipërisë") pozostáva z červeného pozadia a dvojhlavého čierneho orla uprostred. Je odvodená od pečate národného hrdinu Albánska Skanderbega. Pomer strán je 5:7. Vlajka bola oficiálne prijatá 7. apríla 1992, ale s miernymi modifikáciami bola používaná už Albánskym kráľovstvom (nad orlom bola vyobrazená Skanderbegova prilba), či povojnovým komunistickým štátom (nad orlom bola pätcípa hviezda s červenou výplňou a žltým lemovaním).
Dvojhlavý orol symbolizuje náboženské rozdelenie Albáncov, keď boli Albánci rozdelení na katolíkov a pravoslávnych. Jeho "otvorené" krídla symbolizujú odmietanie Albáncov podrobiť sa zahraničnému dobytiu.
Dynamo

Dynamo je točivý elektrický stroj, ktorý premieňa mechanickú energiu z rotora hnacieho stroja na elektrickú energiu vo forme jednosmerného prúdu. Ide o jednosmerný generátor elektrickej energie. 
Dynamo sa skladá zo statora tvoreného magnetom alebo elektromagnetom a rotora s vinutím a komutátorom. Teoreticky, konštrukčne ide o jednosmerný elektromotor používaný k opačnému účelu.
Až do nástupu polovodičových usmerňovačov bolo dynamo najvýznamnejším zdrojom elektrickej energie (vo forme jednosmerného prúdu) v priemysle a v doprave. Dnes sú dynamá vytláčané spoľahlivejšími a konštrukčne jednoduchšími alternátormi a zariadeniami na následné usmernenie vyrobeného striedavého prúdu na prúd jednosmerný pozri (usmerňovač).
Podla spôsobu zapojenia statora delíme dynamá na:
Menovité napätie u dynám môže byť 6V 12V alebo 24V, pre špeciálne aplikácie sa stavajú dynamá s inými napätiami. U dynám, ktoré nemajú cudzie budenie, alebo permanentný magnet, 
môže nastať problém s ich rozjazdom. Pokiaľ dynamo nevyrába prúd, nie je samo budené, to znamená že nemôže začať vyrábať prúd. Pri prvom rozjazde je teda potrebné dodať rotujúcemu dynamu malý prúdový impulz, pri neskorších štartoch je možné obvykle sa spoľahnúť na remanentný (zvyškový) magnetizmus statora z predošlej činnosti.
Zdroj prúdu na bicykli označovaný obvykle ako dynamo, je v skutočnosti malé magneto s mnohopólovým permanentným magnetom v rotore a cievkami v statore.
Abstraktná algebra

Abstraktná algebra je oblasť matematiky, ktorá študuje algebrické štruktúry ako sú grupy, okruhy, polia, moduly, vektorový priestor a algebry. Väčšina autorov v súčasnosti jednoducho píše "algebra" namiesto "abstraktná algebra".
Termín "abstraktná algebra" sa dnes vzťahuje na štúdium všetkých algebrických štruktúr na rozdiel od elementárnej algebry zvyčajne vyučovanej v školách, ktorá učí správne pravidlá pre manipulačné vzorce a algebrické výrazy obsahujúce reálne a komplexné čísla a neznáme. Elementárnu algebra možno považovať za neformálny úvod do štruktúr známych ako reálne pole a komutatívna algebra.
Súčasná matematika a matematická fyzika intenzívne používajú abstraktnú algebru; napríklad teoretická fyzika čerpá z Lieových algebier. Oblasti ako algebrická teória čísel, algebrická topológia a algebrická geometria aplikujú algebrické metódy do iných oblastí matematiky. Teória reprezentácií, zjednodušene povedané, berie
'abstrakt' von z 'abstraktnej algebry', študujúc konkrétnu stránku danej štruktúry; pozrite modelová teória.
Dve matematické oblasti študujúce vlastnosti algebrických štruktúr chápaných ako celok sú univerzálna algebra a teória kategórií. Algebrické štruktúry spolu s asociovanými homomorfizmami tvoria kategórie. Teória kategórií je silný formalizmus na štúdium a porovnávanie rôznych algebrických štruktúr.
Dejiny a príklady.
Veľa základných algebrických štruktúr vzniklo najprv neformálne v iných oblastiach matematiky. Axiómy a primitívne operácie boli navrhnuté neskôr, čím sa štruktúra stala časťou abstraktnej algebry. Týmto spôsobom má abstraktná algebra veľa plodných spojení so všetkými ostatnými oblasťami matematiky.
Formálne definície určitých algebrických štruktúr začali vznikať v 19. storočí. Abstraktná algebra vznikla začiatkom 20. storočia pod názvom "moderná algebra". Jej štúdium bolo súčasťou snahy o vyššiu intelektuálnu prísnosť v matematike. Zo začiatku predpoklady v klasickej algebre, od ktorých celá
matematika (a hlavné časti prírodných vied) závisia, mali podobu axiomatických systémov. Preto oblasti ako teória grúp a teória okruhov zaujali miesto v čistej matematike.
Príklady algebrických štruktúr s jedinou binárnou operáciou sú:
Komplikovanejšie príklady sú:
Príklady pozri pod algebrické štruktúry.
Príklad.
Abstraktná algebra podporuje štúdium vlastností a štruktúr, ktoré sa jasne odlišujú od matematických konceptov vo všeobecnosti. Napríklad uvažujme rôzne operácie skladanie funkcií - zloženej funkcie
"f"("g"("x")), a maticové násobenie "AB". Tieto 2 operácie majú fakticky rovnakú štruktúru. Na dôkaz uvažujte násobenie dvoch štvorcových matíc "AB" jedným stĺpcovým vektorom "x". To definuje funkciu ekvivalentnú k skladaniu "Ay" s "Bx": "Ay" = "A"("Bx") = ("AB")"x". Funkcie pod skladaním a matice pod násobením sú príklady monoidov. Množina "S" a binárna operácia z "S" označená zreťazením tvoria monoid, ak operácia asociuje, ("ab")"c" = "a"("bc"), a ak tu existuje "e" z "S", že platí "ae" = "ea" = "a".
Referencie (po anglicky).
Monografia zadarmo online:
Permitivita

Permitivita alebo permitivita prostredia alebo absolútna permitivita, staršie dielektrická konštanta, je fyzikálna veličina, ktorá opisuje:
Najčastejšie sa udáva ako súčin permitivity vákua a relatívnej permitivity. Permitivita prostredia nahrádza permitivitu vákua vo všetkých elektrostatických rovniciach, ak je priestor namiesto vákua vyplnený dielektrikom.
Značka: "ε"
Výpočet: "ε" = "ε0" . "εr"
Niekedy sa ako permitivita označuje relatívna permitivita.
Permitivita vákua

Permitivita vákua (iné názvy: elektrická konštanta, permitivita voľného priestoru, dielektrická konštanta vákua, zriedkavo: influenčná konštanta ; značka: ε0) je súčasť permitivity, fyzikálna konštanta vyskytujúca sa v Coulombovom zákone (v časti 1/4πε0). 
Jej hodnota je "ε0" = 8,854187.10-12 F.m-1. Hodnota permitivity vákua sa nemeria, je to definovaná hodnota.
Vlajka Alžírska

Vlajka Alžírska – tvoria ju dva zvislé pruhy, zelený a biely, uprostred listu je umiestnený červený polmesiac a červená päťramenná hviezda, ktorá sa dvoma ľavými cípmi dotýka zeleného poľa.
Polmesiac aj hviezda sú symboly islamu; alžírsky polmesiac je uzavretejší, ako býva v iných moslimských krajinách – v Alžírsku to znamená šťastie. Zelená je farba islamu, biela symbolizuje čistotu, červená slobodu.
Vlajka sa prvýkrát objavila zrejme pri proti-francúzskych demonštráciách v roku 1928, od roku 1954 bola symbolom "národnej oslobodeneckej vojny", od roku 1958 vlajkou dočasnej vlády, v roku 1962 sa stala vlajkou štátnou.
Námorná vlajka je identická s národnou, v ľavom hornom rohu sú však dve červené prekrížené kotvy.
Galéria.
&lt;/div align="center"&gt;
Otakar Španiel

Otakar Španiel (* 13. jún 1881, Jaroměř – † 15. február 1955, Praha) bol významný český sochár, rezbár, medailér, profesor na UMPRUM, AVU.
Život.
Učil sa na odbornej ryteckej škole v Jablonci nad Nisou. V roku 1901 absolvoval medailérsku školu viedenskej Akadémie u profesora Josefa Tautenhayna. V rokoch 1902 až 1904 pokračoval v štúdiu na Akademii výtvarných umění v Prahe pod vedením J. V. Myslbeka. Svoje výtvarné vzdelanie zavŕšil v Paríži, kde bol žiakom Alexandre Charpentiera.
Pobyt v Paríži sa stal rozhodujúcim pre vytváranie jeho osobitého štýlu. Významným bolo preňho iste aj priateľstvo s Antoinom Bourdellom. V roku 1917 sa stal profesorom na UMPRUM v Prahe a od roku 1919 pôsobil ako profesor na AVU v Prahe.
Počas nacistickej okupácie bol väznený v koncentračnom tábore. Jeho brat, československý generál Oldřich Španiel, odišiel po okupácii do zahraničia a v rokoch 1944 až 1946 bol prednostom vojenskej kancelárie prezidenta Beneša.
Dielo.
Tvorba umelca vychádza zo secesie, je v nej viditeľný vplyv J. V. Myslbeka. V začiatkoch tvorby, kedy sa venoval klasickému sochárstvu, okrem tradičných tém aktov (Myjící se žena, 1906; Ženy v lázni, 1908) boli jeho častou témou športovci (Fotbalista, Skokan, 1908). 
Po návrate z Paríža je v jeho diele zreteľný vplyv Bouredella (Tanečnice, 1915; Dívka s rukávníkem, 1916). Jeho tvorba po prvej svetovej vojne mala bližšie k neoklasicizmu, stal sa takmer oficiálnym štátnym umelcom, čo sa odzrkadlilo aj v ďalšej tvorbe, kedy sa začal uňho prejavovať istý akademizmus.
V jeho diele dominovala reliéfna tvorba, v ktorej dosiahol svetovú úroveň. Venoval sa medailám, minciam, plaketám a portrétom. Jednokorunová minca z roku 1921 patrí medzi najkrajšie a najhodnotnejšie mince na svete.
Z diela:
Ocenenia.
Už v roku 1927 sa stal členom Českej akadémie vied a umení. Po druhej svetovej vojne sa stal laureátom štátnej ceny, zaslúžilým umelcom a získal celý rad významných ocenení na výstavách doma aj v zahraničí.
Jeho meno nesie v pražských Řepích jedna ulica a základná škola.
Relatívna permitivita

Relatívna permitivita alebo pomerná permitivita alebo permitivita (v užšom zmysle) je súčasť permitivity, látková vlastnosť, ktorá vyjadruje, koľkokrát sa elektrická sila zmenší v prípade, že telesá s elektrickým nábojom sú namiesto vo vákuu umiestnené v látkovom prostredí, alebo koľkokrát sa zväčší kapacita kondenzátora, ak sa umiestni medzi elektródy dielektrikum.
Značka: "εr"
Suvlaki

Suvlaki (gr. σουβλάκι) je obľúbené grécke jedlo, pozostávajúce z malých kúskov mäsa a niekedy aj zeleniny, grilovaných na špajdli. Podáva sa na špajdli, z ktorej sa priamo je, prípadne v sendviči pita spolu s obložením a omáčkami, alebo na tanieri ako príloha k pilafu. V Grécku sa suvlaki tradične robí z bravčového alebo jahňacieho, v poslednom období vo zvýšenej miere aj z kuracieho mäsa. V iných krajinách a pre turistov môže byť suvlaki pripravené z ďalších druhov mäsa, ako napríklad rybacieho. Suvlaki by sa malo poliať vínnou omáčkou.
Terminológia suvlaki a rôznych jeho variantov je mätúca a nestála. V závislosti od kontextu znamená výraz 'suvlaki' ľubovoľný z variantov. V mnohých regiónoch, najmä v Aténach a na juhu Grécka, sa sendvič gyros nazýva 'suvlaki'.
Slovo "suvlaki" je zdrobneninou slova "suvla" (špajdľa).
Magnetický indukčný tok

Magnetický indukčný tok alebo magnetický tok je fyzikálna veličina, ktorá sa používa na opis elektromagnetickej indukcie. Vyjadruje súhrnný tok magnetickej indukcie prechádzajúci určitou plochou.
Symbol veličiny: "Φ"
Základná jednotka: weber, značka jednotky Wb 
Rozmer jednotky: Wb = m2·kg·s-2·A-1 v sústave SI, inak aj V·s alebo T·m2.
Výpočet.
zviera normálový vektor plochy s vektorom magnetickej indukcie.
Indukčný tok

Indukčný tok môže byť:
Tesla

Tesla (príp. TESLA) môže byť:
Elektrický indukčný tok

Elektrický indukčný tok alebo elektrický tok alebo tok elektrickej intenzity je fyzikálna veličina, vyjadrujúca tok intenzity elektrického poľa uzavrenou plochou (Gaussovou plochou).
Značka: "ΦE"
Základná jednotka: N.m2.C−1
Výpočet: formula_1, kde "E" je vektor elektrickej intenzity, "dS" je element plochy so smerom normály k ploche, "E.dS" je skalárny súčin, integrácia prebieha cez uzavrenú plochu "S".
Ak sa znázorní elektrické pole siločiarami tak, že hustota čiar zodpovedá veľkosti elektrickej intenzity, tak tok intenzity vyjadruje počet siločiar prechádzajúcich uzavrenou plochou.
Ak nie je vo vnútri uzatvorenej plochy žiadne teleso s elektrickým nábojom, tak je tok elektrickej intenzity touto plochou nulový, teda vektor elektrickej intenzity, ktorý vojde do plochy, aj z nej vystúpi. Ak sa nachádza vnútri plochy elektrický náboj, tak tok elektrickej intentizy touto plochou je úmerný veľkosti elektrického náboja, čo vyjadruje Gaussov zákon elektrostatiky.
Tortilla de patatas

Tortilla de patatas (po španielsky zemiaková omeleta) je obľúbené španielske jedlo, ktoré sa môže podávať teplé alebo studené. V Španielsku sa často podáva ako predjedlo. 
Hoci základnými a mnohokrát jedinými prísadami sú zemiaky a vajcia, môže sa "tortilla de patatas" podávať aj s inou zeleninou, ako napríklad cibuľa, zriedka sladká paprika, pažítka, cesnak, artičoky. Niekedy sa tiež podáva so šunkou alebo klobásou chorizo, vtedy sa nazýva "tortilla paisana". V Španielsku sa toto jedlo niekedy označuje ako "tortilla española" (španielska omeleta), aby sa tak odlíšila od "tortilla francesa" (francúzska omeleta).
Španielska "tortilla de patatas" by sa nemala zamieňať s mexickou tortillou, čo je úplne iné jedlo z múky.
Magnetická indukcia

Magnetická indukcia alebo hustota magnetického toku (značka B) je vektorová veličina, ktorá charakterizuje silové účinky magnetického poľa na pohybujúci sa náboj, alebo na vodič s prúdom v magnetickom poli. Jednotkou je tesla.
Vodič s prúdom.
Ak vložíme vodič s prúdom do magnetického poľa, tak naň bude pôsobiť sila, ktorej smer určíme pomocou Flemingovho pravidla ľavej ruky.Silové účinky na vodič s prúdom v magnetickom poli s indukciou B môžeme vyjadriť, ako priamu úmeru medzi B, prúdu prechádzajúceho daným vodičom a jeho dĺžkou nachádzajucou sa v magnetickom poli (tzv. účinná dĺžka vodiča). 
Výsledný vzťah teda vyzerá následovne:
formula_1
Kde: 
Ak z neho vyjadríme B:
formula_2
Permeabilita

Permeabilita môže byť:
Permeabilita vákua

Permeabilita vákua (formula_1) je súčasť permeability, prírodná konštanta, ktorej hodnota je formula_2
Relatívna permeabilita

Relatívna permeabilita alebo pomerná permeabilita je súčasť permeability, číslo udávajúce koľkokrát je dané prostredie z magnetického hľadiska odlišné od vákua, teda podiel permeability nejakého materiálu a permeability vákua. Jej hodnota závisí aj od čistoty daného prostredia (materiálu).
Česko-slovenská internetová liga

Česko-slovenská internetová liga je súťaž družstiev v bridži na internete, na serveri BBO. Zúčastniť sa jej môžu družstvá, v ktorých aspoň štyria hráči sú Česi alebo Slováci. Systém súťaže sa mení podľa počtu prihlásených družstiev. Jeden zápas sa hrá na 20 rozdaní, väčšinou na dva polčasy, po 10 rozdaní. Finále sa hrá na 40 rozdaní.
Bridge Base Online

Bridge Base Online (skr. BBO) je internetový bridžový server, na ktorom možno hrať bridž online. Na Slovensku a asi aj vo svete je to v súčasnosti najobľúbenejší bridžový server. Hrávajú na ňom bridžisti z celého sveta 24 hodín denne. Býva ich pripojených aj cez 10 000 súčasne. Na servri možno hrať priateľský bridž pri stolíku, organizovať zápasy družstiev, zúčastňovať sa neplatených i platených turnajov. Na BBO sa vysielajú tiež priame prenosy z najvýznamnejších svetových bridžových podujatí. 
Hrať na BBO možno buď priamo cez ľubovoľný www prehliadač alebo po nainštalovaní klienta.
Balistická dráha

Balistická dráha alebo balistická krivka je dráha telesa (rakety) v atmosfére, pri ktorej sú sily vztlaku zanedbateľné v porovnaní so silami ťahu motorov a tiaže telesa. Uplatňuje sa však odpor prostredia. Krivka, ktorú opisuje teleso, sa preto líši od časti elipsy (ktorá by zodpovedala pohybu telesa vo vákuu). Po balistickej dráhe sa pohybujú aj strely.
Odpor prostredia

Odpor prostredia je sila pôsobiaca proti smeru pohybu telesa v hmotnom prostredí. Vzniká ako následok zrážok častíc prostredia s telesom a má brzdiaci účinok na teleso; zapríčiňuje postupnú zmenu parametrov dráhy telesa (napr. družice) a vyvoláva raketový efekt. Pri umelých družiciach Zeme je odpor prostredia, aerodynamická sila Fd, priamo úmerná hustote atmosféry v okolí dráhy, prierezu družice A, aerodynamickému koeficientu Cd a štvorcu rýchlosti v družice na dráhe:
kde formula_2 je hustota, Cd je aerodynamický koeficient odporu družice. Záporné zrýchlenie a spôsobené odporom prostredia je nepriamo úmerné hmotnosti m družice podľa vzťahu
formula_3
Pomer A/m sa nazýva plošné zaťaženie družice a súčiniteľ b je balistický koeficient. Záporné zrýchlenie odporu prostredia je tým väčšie, čím je družica väčšia.
Balistický koeficient

Balistický koeficient je číslo charakterizujúce balistické vlastnosti strely pri pohybe v atmosfére, okrem iného úbytok rýchlosti strely na dráhe. Toto číslo však nemôže súčasne zohľadňovať tvar strely v dvoch rovinách vzájomne na seba kolmých. Ale preto, že okrem iného je v ňom zakomponovaný pomer hmotnosti a priemeru strely, používa sa aj pre výpočet odchýlky spôsobenej vetrom.
KS Pogradeci

Klubi Sportiv Pogradeci futbalový klub v Albánsku v meste Pogradec. Jeho domovský štadión je Stadiumi Gjorgji Kyçyku (10,000 miest).
Založený v roku 1932 pod názvom "Klubi Sportiv Dragoi Pogradec", účastník prvej ligy (Kategoria superiore) v roku 1936.
V súčasnosti (2006/07) hrá tím v v albánskej druhej divízii.
Sydney Harbour Bridge

Sydney Harbour Bridge premosťuje prírodný prístav Port Jackson v Sydney na východnom pobreží Austrálie a spája centrum mesta so štvrťami na severe.
Most spolu s blízkou budovou opery vytvára ikonický "pohľadnicový" obraz Sydney. Miestni obyvatelia ho nazývajú „vešiak“, čo je narážka na jeho tvar.
Výstavba začala v roku 1923 a most bol slávnostne otvorený 19. marca 1932. Až do roku 1967 bol most najvyššou stavbou v meste. Podľa Guinessovej knihy rekordov je najširším dlhým mostom na svete a mostom s najvyšším oceľovým oblúkom na svete. Čnie sa do výšky 134 metrov nad morom.
Akademizmus

Akademizmus (), jeho priaznivcami nazývaný ako tradičný humanizmus, je štýl vo výtvarnom umení, ktorý v druhej polovici 19. storočia zavŕšil klasicizmus. Hlavnou snahou akademizmu je dokončenosť a hladkosť maľby. Vychádza z antiky a vrcholnej renesancie, jednou z najdôležitejších techník, ktorú často používa, je barokový Caravaggiov (1571 – 1610) šerosvit. Akademickí maliari sa takmer všetci narodili medzi rokmi 1823 – 1836.
Akadémia výtvarného umenia "(L’Académie des Beaux-Arts)" mala päťdesiat členov. V roku 1795 boli zjednotené jej sekcie. Škola výtvarného umenia "(L’Ecole des Beaux-Arts)" sa tak menuje od roku 1793. Má tri sekcie: maľbu, sochárstvo a architektúru. Profesori školy mali "les ateliers d’artistes", kde hlbšie zoznamovali študentov so svojou technikou.
Najslávnejšou akademickou výstavou bol Salón, ktorý sa konal od roku 1737 každý rok v apríli v Paríži v Apolónovom salóne ("Salon d’Apollon") v Louvre. (V rokoch 1802 – 1831 a 1852 – 1863 sa konal ako bienále.) Po roku 1890 nastal jeho úpadok rozpadom na dva súperiace Salóny.
S akademizmom je úzko spojený Rímsky konkurz "(Le concours de Rome)", ktorého víťaz dostal Rímsku cenu "(Premier Grand Prix de Rome)" – trojročné štipendium pre najnadanejšieho maliara, aby v Ríme študoval antické umenie. Rímsky konkurz sa organizoval od roku 1664 až do roku 1967, kedy bol zrušený. Od roku 1803 štipendisti bývali vo "Villa Médicis", sídle "Académie de France". 
Po roku 1874 sa stal súperom akademizmu modernizmus – "avant-garde" (teda impresionizmus, ktorý však bol ešte v podstate súčasťou tradičného umenia; od 80. rokov postimpresionizmus a symbolizmus). Dá sa povedať, že ako uznávaného umenia akademizmus skončil pred prvou svetovou vojnou. Po druhej svetovej vojne bol považovaný za spiatočnícke umenie, ktoré dusilo nastupujúce pokrokové smery. Renesancia akademizmu začala na konci 70. rokoch 20. storočia.
Zoznam predstaviteľov štátov v roku 1229

Zoznam predstaviteľov štátov v roku 1229 obsahuje zoznam hláv štátov (monarchovia) jednotlivých štátov sveta v roku 1229.
Jože Plečnik

Jože Plečnik alebo aj Josip Plečnik, (* 23. január 1872, Ľubľana – † 7. január 1957, Ľubľana) bol slovinský architekt a urbanista.
Svojou prácou v 20. a 30. rokoch 20. storočia pre česko-slovenskú prezidentskú kanceláriu významne prispel k súčasnému vzhľadu Pražského hradu.
Biografia.
Funkcionalistická generácia odmietla Plečnika, jeho príklad sa iba príležitostne ozval v dielach niektorých žiakov. Plečnikov tvorivý odkaz je nesporne inšpiratívny, zdá sa však, že zatiaľ viac pre dejepis umenia než pre architektonickú tvorbu.
Dielo.
K najvýznamnejším dielam tohto otca postmoderny generácie Jana Kotěru, Josefa Hoffmanna a Adolfa Loosa patria:
Z neralizovaných diel je významný Plečnikov parlament, tiež známy ako "Katedrála slobody" z roku 1947. V tej dobe bol namiesto jeho projektu zvolený viac konvenčný dizajn. Slovinsko sa k pamiatke Plečnika vrátilo, keď na svoju euromincu uviedlo tento motív.
Topoľa

Topoľa môže byť:
Fylit

Fylit je premenená hornina, vznikajúca premenou nízkeho stupňa (fácia zelených bridlíc) z ílovito-prachovitých sedimentov. Hlavné minerály tejto horniny sú kremeň, chlority a tmavé sľudy (sericit, biotit). Termín fylit je používaný pomerne nejednotne&lt;ref name="http://www.geology.cz"&gt;&lt;/ref&gt; väčšinou len na základe makroskopického pozorovania.
Termín fylit (z gr.) zaviedol v roku 1849 C. F. Neumann.
Vznik.
Fylit vzniká zvýšením teploty a tlaku. Ďalšou metamorfózou sa z fylitu v dôsledku nárastu tlaku a teploty stáva svor a neskôr rula až migmatit. Je typickou regionálne premenenou horninou nižšieho stupňa vo fácii zelených bridlíc.
Vlastnosti.
Je to najčastejšie sivá, žltkastá až zelenkastá hornina. Lesk je pozorovateľný najmä na plochách bridličnatosti. V prípade grafitickej prímesy má tmavú farbu. Fility sa vyznačujú veľmi jemnou bridličnatosťou, podľa ktorej majú aj tenkú doskovitú odlučnosť. Typická je porfýroblastická mikroskopická štruktúra. Veľkosť minerálov sa pohybuje v rozpätí 0,1-1,0 mm. Textúra je lepidoblastická. Svorové fylity sú prechodné horniny k vyššie metamorfovaným svorom.
Zloženie.
Charakteristickým znakom fylitov je tiež prítomnosť sericitu, ktorý na plochách bridličnatosti vytvára hodvábny lesk a chloritu, sfarbuje horninu do zelena. Ďalšie dôležité minerály sú kremeň a niekedy aj biotit (ktorý môže spôsobovať tmavé sfarbenie) alebo živce. Niekedy fylity môžu obsahovať i kalcit, grafit a iné minerály. Granát a staurolit sú typické hlavne pre vyššie premenené variety. Z akcesórií býva prítomný turmalín, rutil, magnetit, pyrit a ďalšie.
Výskyt.
Fylity tvoria mohutné komplexy v Spišsko-gemerskom rudohorí, najmä v gemeriku Volovských vrchov, tiež v niektorých zónach veporika, v harmónskej skupine Malých Karpát a inde.
Využitie.
Niektoré fylity sa ťažia ako pokrývačské bridlice.
Wentworth Miller

Wentworth Miller, občianskym menom Wentworth Earl Miller III. (* 2. jún 1972, Chipping Norton, Spojené kráľovstvo) je americký herec. Miller je známy predovšetkým vďaka TV seriálu Prison Break.
Životopis.
Narodil sa v Anglicku, vyrastal v Brooklyne, New York. Tri roky študoval na Midwood High School v Brooklyne, štúdium dokončil v roku 1990 na Quaker Valley Senior High School v Sewickley. V roku 1995 vyštudoval anglickú literatúru na Princeton University.
Je slobodný, má dve sestry. V roku 2013 sa verejne priznal ku svojej homosexualite, keď odmietol svoju účasť na filmovom festivale v Rusku na protest proti tamojším anti-gay zákonom. V januári 2014 ho čitatelia amerického gay magazínu "Out" umiestnili na 9. miesto v rebríčku 100 najžiadanejších slobodných mládencov.
Jeho herecká kariéra začínala televíznymi spotmi, je zároveň spojená s rolami v televíznych seriáloch "Buffy the Vampire Slayer", "Popular" a "Pohotovosť", a tiež s účinkovaním v trojdielnej televíznej minisérií "Dinotopia".
Svoju prvú hlavnú úlohu vo filme si zahral v snímke Ľudská škvrna po boku Anthony Hopkinsa.
Doterajšia jeho popularita dosiahla vrchol po uvedení televízneho seriálu "Útek z väzenia / Prison Break" (od r. 2005 do 2009), kde si hral hlavnú postavu Michaela Scofielda, ktorý se nechal zavrieť do v"äzenia", aby zachránil svojho staršieho brata pred popravou. Za túto rolu bol nominovaný na Zlatý glóbus za najlepšieho herca v televíznej dráme.
Anne Riceová

Anne Riceová (* 4. október 1941, New Orleans, Louisiana – † 11. december 2021, Rancho Mirage, Kalifornia) bola americká spisovateľka hororových a fantasy kníh. Mala širokú základňu priaznivcov a jej knihy patrili v USA medzi najpredávanejšie. Ovplyvnila nimi gotické hnutie. Publikovala aj niekoľko kníh s tematikou sadizmu a masochizmu.
Narodila sa ako druhá dcéra v katolíckej írsko-americkej rodine. Jej rodné meno bolo Howard Allen O'Brienová, ale od prvého dňa v škole začala používať namiesto "Howard" meno "Anne". Jej sestra Alice Borchardtová je tiež spisovateľka horor/fanatasy. Anne bola 41 rokov vydatá za básnika Stana Ricea až do jeho smrti v roku 2002. Ich syn Christopher Rice je románopisec. Dcéra Michele sa narodila 21. septembra 1966 a zomrela na leukémiu 5. augusta 1972.
Dielo.
O upíroch:
Nové príbehy o upíroch:
Ďalšie príbehy o upíroch nie sú pokračovaním, ale odohrávajú sa v rovnakom fiktívnom svete.
Trilógia čarodejníc rodiny Mayfair – ISBN 80-7185-037-3
Samostatné romány:
Romány o Ježišovi Kristovi:
Krátke fantasy romány:
Pod pseudonymom Anne Rampling:
Erotická literatúra pod pseudonymom A. N. Roquelaure:
Šípkovec

Šípkovec je vodný tok na západnom Slovensku, preteká územím okresu Piešťany. Je to ľavostranný prítok Holešky, má dĺžku 5,8 km a je tokom V. rádu.
Pramení v Malých Karpatoch, v podcelku Čachtické Karpaty, na južnom úpätí Drieňovice (454,3 m n. m.) v nadmorskej výške približne 265 m n. m. Na hornom toku tečie severojužným smerom Trnavskou pahorkatinou (časťou Podmalokarpatská pahorkatina) cez obec Šípkové. Za obcou priberá pravostranný prítok prameniaci západne od obce a stáča sa na juhovýchod. Napokon sa oblúkom stáča na juhozápad a preteká okrajom mesta Vrbové, kde sa v nadmorskej výške cca 175 m n. m. vlieva do potoka Holeška.
Cintorínsky potok (prítok Holešky)

Cintorínsky potok je potok na západnom Slovensku, preteká územím okresu Piešťany. Nachádza sa na katastrálnom území mesta Vrbové, kde preteká od prameňa až po ústie. Je to pravostranný prítok Holešky, má dĺžku 5 km a je tokom V. rádu. Počas suchších rokov dolná časť toku vysychá.
Prameň.
Pramení v Malých Karpatoch, v geomorfologickom podcelku Brezovské Karpaty, na východnom úpätí Malej pece (392,0 m n. m.) v nadmorskej výške cca 292 m n. m. 
Opis toku.
Sprvu tečie na juhovýchod cez Trnavskú pahorkatinu, ešte na hornom toku sa následne stáča na východ a v blízkosti chatovej osady priberá zľava prítok z juhovýchodného úpätia Tlstej hory. Ďalej sa opätovne stáča juhovýchodným smerom a preteká okrajom mesta Vrbové, kde podteká cestu II/502. Na južnom okraji intravilánu mesta sa veľkým oblúkom stáča na severovýchod, preteká intravilánom, pričom podteká cestu II/499 a východne od centra mesta ústi v nadmorskej výške približne 172 m n. m. do Holešky.
Tomasz Kuszczak

Tomasz Mirosław Kuszczak (* 20. marec 1982, Krosno Odrzańskie, Poľsko) je poľský futbalový brankár.
Vlajka Anglicka

Vlajku Anglicka tvorí kríž svätého Juraja, patróna Anglicka, v tvare červeného kríža na bielom pozadí. Šírka kríža je výšky vlajky. Pomer strán je 5:3.
Tento červený kríž sa objavil ako znak Anglicka už počas križiackych výprav a je to jeden z najskorších znakov reprezentujúcich Anglicko. Štatút národnej vlajky Anglicka dostal v 16. storočí.
Vlajka Anglicka bola zakomponovaná do vlajky Spojeného kráľovstva a vlajky kanadskej provincie Alberty.
Vlajka Americkej Samoy

Vlajka Americkej Samoy – tvoria ju tri trojuholníky, dva pravouhlé a jeden rovnoramenný v ktorom je vyobrazený symbol orla. Pravý uhol prvého trojuholníka je v ľavom hornom rohu vlajky, prepona tohto trojuholníka tvorí jedno rameno rovnoramenného trojuholníka, ktorý ma červené lemovanie a jeho vrchol je v strede ľavej strany vlajky. Druhý pravouhlý trojuholník je otočený opačne, jeho prepona tvorí druhé rameno rovnoramenného trojuholníka. V rovnoramennom trojuholníku, na pravej strane je vyobrazený orol, symbolizujúci priateľstvo medzi USA a Americkou Samoou. Orol v pazúroch drží tradičné symboly moci domorodých vodcov Samoy. 
Vlajka bola oficiálne uznaná 24. apríla 1960.
Vlajka Amerických Panenských ostrovov

Vlajka Amerických Panenských ostrovov pozostáva zo zjednodušenej verzie veľkej pečate Spojených štátov amerických, zlatého orla, držiaceho v pazúroch olivovú ratolesť a tri šípy (symbolizujúce tri hlavné ostrovy). Po stranách orla sú písmená V a I, znamenajúce "Virgin Islands" (Panenské ostrovy po anglicky).
Vlajka bola oficiálne uznaná v roku 1922.
Kochova záhrada

Kochova záhrada je chránený areál na Partizánskej ulici v Bratislave. Bola založená v tridsiatych rokoch 20. storočia ako súčasť sanatória MUDr. Karola Kocha. Zaujímavá je exotickou skladbou, výsadbovým plánom a celkovou architektúrou. Záhrada má vybudovaný bazén slúžiaci pôvodne pacientom, prvky drobnej záhradnej architektúry – lavičky, schodiská, vyvýšené miesta, odpočívadlá, sochy(sú predmetom snahy ľudí o ich záchrany a nahradenie replikami); množstvo chodníčkov, zákutí a elegantných terás robí toto miestom očarujúcim. Pre pokoj panujúci v tomto areáli je vyhľadávaným miestom rôznych vtákov, hniezdiacich v korunách stromov.
Dr. Koch sa rozhodol spríjemniť pacientkám pobyt aj zriadením exotickej záhrady, ktorá je neoddeliteľnou súčasťou sanatória. Za objektom založil slovenský botanik a záhradník Arboréta v Tesárskych Mlyňanoch Jozef Mišák dendrologicky pestrú záhradu. Rastliny boli vysadené podľa zásady zeleň po celý rok. Pôvodne tu bolo vysadených 120 druhov, z toho 30 ihličnatých a 26 listnatých, stálozelených cudzokrajných drevín.
Záhrada bola zasadená do svahovitého terénu, preto bola upravená na niekoľko terás spojených chodníčkami. Nachádzali sa tu lavičky, fontána upravená pre kaskádovité padanie vody, mnohé intímne zákutia.
Moderné sochy ako Matka s dieťaťom alebo Milenci umocňovali pocit galérie pod holým nebom. Svojou funkciou ako záhrada pre pacientov je ojedinelá na Slovensku. Jej riešenie bolo úzko späté s rekreačnými zložkami a rehabilitačnými prvkami ako bazén a plocha - plató na sedenie s najdlhším slnečným svitom dňa, slúžiaca ako tzv. slnečný kúpeľ.
V súčasnosti sa pracuje na záchrane jednotlivých sôch a architektonických prvkoch záhrady.
Pôvodne mala záhrada celkom tri možné miesta vstupu – jedno z Bartoňovej a dve zo dvora prislúchajúceho objektu nemocnice. Východný vstup, tvorený kľukatým schodiskom a romantickým chodníkom dnes už neexistuje; na jeho mieste stojí necitlivá prístavba ambulancií k nemocnici z osemdesiatych rokov. Jediný, dnes používaný vstup je pri západnej strane budovy nemocnice a tvorí ho dlhé schodisko s bočnými výstupmi na jednotlivé terasy a chodníky. Trávniky, ktoré boli v šesťdesiatych až osemdesiatych rokoch relatívne dobre udržované, dnes pustnú a sú zarastené náletovými drevinami, nepôvodnými kríkmi, brečtanmi a divým viničom (Partenocissus). Nefunkčný bazén vyše tridsať rokov „slúži“ ako pasca pre zatúlaných ježkov, čo nemôžu vyliezť späť.
V roku 2006 bola snaha magistrátu o vyňatie záhrady spod ochrany, no zatiaľ platí nezmenený status quo z predošlých rokov.
11. augusta 2022 bola Kochova záhrada otvorená pre verejnosť.
François Rabelais

François Rabelais [čítaj "Rablé"] (* 1494 – † 9. apríl 1553, Paríž) bol hlavný spisovateľ francúzskej renesancie, lekár, kňaz a humanista. Je označovaný ako avantgardný spisovateľ fantasy, satiry, grotesiek, oplzlých vtipov a pesničiek. Používal pseudonym Alcofribas Nasier.
Život.
Jeho otec si prial, aby sa stal kňazom, preto začal študovať u benedektínov, ale čoskoro prestúpil k františkánom, kde sa v roku 1511 stal kňazom. Život v kláštore sa mu nepozdával a preto odtiaľ utiekol.
V roku 1530 François Rabelais študoval medicínu a roku 1532 sa stal hlavným lekárom v nemocnici v Lyone. Roku 1535 získal od Pavla III. bulu odpúšťajúcu mu jeho opustenie rádu, vďaka tomu rozhodnutiu sa mohol vrátiť do Paríža, kde roku 1537 obdržal titul doktora. V Paríži potom do roku 1539 vyučoval medicínu, roku 1539, bol povolaný do Turína, kde pôsobil ako lekár Viliama du Ballay.
Rabelaise bol už človek renesancie, výborný humorista, nezmieriteľný odporca myšlienkovej zaostalosti. Jeho predstavivosť dokázala vymýšľať scény a príhody s úžasnou dávkou fantázie. Bez milosti odhaľoval zlo, ľudskú hlúposť, zákernosť, lož, nepoctivosť. Proti asketizmu stavia prírodu, mocnú večnú darkyňu života.
Rabelaise je majstrom satiry a grotesky, ktorá používa ako základný postup pri zobrazovaní vtedajšieho francúzskeho života. Vysmial sa hlavne kláštornému životu, súdnictvu a školstvu (mechanickému učeniu sa naspamäť). Jeho názory na vzdelanie a výchovu sú už ovplyvnené humanizmom. Svoj ideál slobodného človeka, rozvinutého telesne i duševne vtelil do obrazu Thelémskeho opátstva, spoločenstva ľudí, ktorí naplno uskutočňovali renesančnú predstavu slobodného a plného života.
Humanizmus

Humanizmus môže byť:
Zoznam tém abstraktnej algebry

Toto je Zoznam tém abstraktnej algebry.
Počítačová algebra.
"Hlavný článok: Systém počítačovej algebry
Echo (družica)

Echo boli americké pasívne telekomunikačné balónové družice. Echo I štartovalo 12. augusta 1960, parametre dráhy 1 514-1 693 km, obežná doba 118 min, hmotnosť 75 kg, priemer 30 m, zánik 24. mája 1968. Echo 2 štartovalo 25. januára 1964, 1 033-1 313 km, 109 min, 248 kg, 41 m, zánik 7. júna 1969. Slúžili ako terče na odraz rádiových vĺn. Pomocou Echo 2 sa uskutočnilo prvé družicové spojenie medzi USA a ZSSR. Balóny bolí z umelej hmoty, pokryté veľmi jemnou hliníkovou vrstvou. Na obežnú dráhu boli vynesené v puzdre s priemerom 1,5 m. Po uvoľnení sa samovoľne nafúkli pretlakom vzhľadom na vonkajšie prostredie. Na meranie hustoty atmosféry vypustili aj menšie balóny Baby Echo s priemerom 3,65 m a balóny Dash s priemerom 2,4 m. Najmenší z nich s priemerom 31 cm mal hmotnosť 50 g.
Amélie Mauresmová

Amélie Mauresmová (* 5. júl 1979, Saint-Germain-en-Laye, Francúzsko) je bývalá francúzska profesionálna tenistka a svetová jednotka v ženskom tenisovom rebríčku WTA, súčasná trénerka. Počas svojej profesionálnej kariéry vyhrala 24 turnajov WTA.
Lindsay Davenportová

Lindsay Ann Davenportová (* 8. jún 1976, Palos Verdes, Kalifornia, USA) je bývalá americká profesionálna tenistka a bývalá svetová jednotka v ženskom tenisovom rebríčku WTA. Počas svojej profesionálnej kariéry vyhrala 55 turnajov WTA.
Echo

Echo môže byť:
The Echo môže byť:
Agresívny prvok

Agresívny prvok alebo absorbujúci prvok binárnej operácie formula_1 definovanej na množine formula_2 je taký prvok formula_3 množiny formula_2, že pre každé formula_5 z množiny formula_2 platí
Napríklad, agresívnym prvkom násobenia reálnych čísel je číslo nula pretože pre každé reálne číslo formula_5 platí formula_9.
Henry (jednotka)

Henry je jednotka indukčnosti.
Zodpovedá zmene elektrického prúdu v obvode jedného ampéra za sekundu pri vzniku elektromotorickej sily 1 volt.
H = Wb/A = kg·m²·s–2·A–2 = V·s/A = kg·m²·C–2
Dualizmus

Dualizmus môže byť:
Grand Theft Auto 2

Grand Theft Auto 2 (GTA2) je klasická akčná multiplatformová hra a je druhým voľným pokračovaním zo série Grand Theft Auto. Hra prináša nový štýl série hlavne v tom, že hráč je viac vtiahnutý do príbehu hry.
O hre.
Princíp hry sa trochu zmenil, totižto máte v hre len jedného hrdinu a to "Clauda Speeda" s ktorým budete plniť rozličné misie a tak dokončovať príbeh hry. Oproti GTA 1 sa polícia zlepšila a naháňa vás už okrem normálnych policajtov aj S.W.A.T., FBI a nakoniec aj armáda, pri ktorej už ide do tuhého a ak nie je nablízku lakovňa áut tak to bude váš koniec.
Misie.
V hre je sedem gangov a pre každý je sedem misií, ktoré zbierate klasicky zdvíhaním telefónov. Sem - tam môžete naraziť aj na nejakú misiu v zaparkovanom aute alebo aj na misie "Kill Frenzy".
Lokácie.
"GTA2" sa odohráva v troch gangsterských mestách medzi ktorými sa bohužiaľ nedá cestovať:
Zbrane.
Oproti GTA 1 a ponuka zbraní výrazne stúpla:
Gangy.
V hre sa nachádza spolu 7 organizovaných gangov a to sú:
Dokazovanie

Dokazovanie môže byť:
Henry

Henry môže byť:
Betlehem

Betlehem môže byť:
Tálio

Tálio (lat. talion = doslova "odplata, odveta", gr. talios = rovnováha) alebo zásada/princíp tálionu/tália alebo ius talionis (lat. doslova "právo odvety") je právny princíp, podľa ktorého sa:
Tálio je teda subforma odvety.
Tento právny princíp je známy už z čias Mezopotámie, napr. z Chammu-rabiho zákonníka (princíp "oko za oko, zub za zub"). Citát: 
"Ak staviteľ postavil pre niekoho dom, svoju prácu však neurobil pevne, a dom, ktorý postavil, sa zrútil a spôsobil smrť majiteľa domu, tento staviteľ bude potrestaný smrťou."
HMAC

HMAC (z angl. "keyed-hash message authentication code" alibo "hash-based message authentication code") je typ autentifikačného kódu správy (MAC) počítanej použitím kryptografickej hašovacej funkcie v kombinácii s tajným kľúčom. Tak ako každý MAC, môže byť aj HMAC použitý jednak na overenie dátovej integrity a jednak na autentifikáciu správy. Na výpočet je možné použiť ľubovoľnú iteratívnu kryptografickú hašovaciu funkciu ako napr. MD5 či SHA-1 (v takýchto prípadoch hovoríme o HMAC-MD5, resp. HMAC-SHA-1 kóde). Kryptografická sila kódu HMAC závisí priamo na sile hašovacej funkcie, na veľkosti a kvalite kľúča a veľkosti výstupu hašovacej funkcie v bitoch.
Iteratívna hašovacia funkcia delí správu do blokov pevnej dĺžky, na ktorých postupne počíta výstup (MD5 aj SHA-1 pracujú nad 512 bitovými blokmi). Veľkosť výstupu HMAC kódu je rovnaká ako veľkosť výstupu hašovacej funkcie (teda 128 alebo 160 bitov v prípade MD5 alebo SHA-1), aj keď je možné ho orezať, ak je treba. Takéto skrátenie však znižuje bezpečnosť kódu, ktorá je zhora ohraničená narodeninovým útokom.
HMAC je definovaný ako:
formula_1
kde formula_2 je iteratívna hašovacia funkcia, formula_3 je tajný kľúč zarovnaný nulami na veľkosť základného bloku hašovacej funkcie, formula_4 je správa, nad ktorou sa kód počíta, formula_5 označuje zreťazenie, formula_6 označuje exkluzívne alebo a vonkajšie zarovnanie formula_7 a vnútorné zarovnanie formula_8 sú dve dlhé konštanty o veľkosti základného bloku.
Konštrukcia a analýza kódov HMAC bola po prvýkrát publikovaná v roku 1996 Mihirom Bellarom, Ranom Canetti a Hugom Krawczykom, ktorí tiež napísali príslušné RFC 2104. 
Varianty HMAC-SHA-1 a HMAC-MD5 sa používajú v protokoloch IPsec a SSL/TLS.
Kryptografická hašovacia funkcia

Kryptografická hašovacia funkcia je hašovacia funkcia používaná v kryptografii. Kritéria kladené na jej bezpečnosť ju robia vhodnou na použitie v rozličných aplikáciách informačnej bezpečnosti, akými sú napr. autentifikácia či integrita správ.
Dve v súčasnosti najpoužívanejšie kryptografické hašovacie funkcie sú MD5 (Message-digest 5) a SHA1 (Secure hash algorithm 1). V roku 2005 boli nájdené v oboch bezpečnostné nedostatky. V súčasnosti sa odporúča použivať SHA2, napriklad SHA256 .
Vlastnosti.
Okrem vlastností hašovacej funkcie musí kryptografická hašovacia navyše spĺňať:
Implementácie.
Kľúčované hašovacie funkcie.
Použitie hašovacej funkcie s tajným symetrickým kľúčom, napríklad HMAC.
Príklady.
Príklady výstupov (hašov) niektorých kryptografických hašovacích funkcií z krátkeho textového reťazca (na porovnanie s kontrolným súčtom CRC32). Malá zmena vstupu spôsobuje lavínovité zmeny vo výstupe:
 vstup: Vyhlasujem, že ti dlhujem 100
 výstup: 
 MD5 fbe8e3408311811c0d182d0193a03a62
 SHA-1 68741d0244e8ce0989af154977ce037c7c75a32e
 SHA-256 da3292bf01f1a5a37ffd1c8650430c3a65766205bad2faac1e1a7ab1d23ccc88
 RIPEMD160 01b5e2da3697a5759d7848e697b1415aeb6e082d
 CRC32 46b88aaa
 vstup: Vyhlasujem, že ti dlhujem 900
 výstup: 
 MD5 42e4bf834247c94795911ef86b8817e3
 SHA-1 6f6baee4bf87762435f0e245a94c478cbf3d97df
 SHA-256 bfbcd7dbd3ff2b8f6b59142ad352136d70e53ec13c1b263dae685ca3fb46ded5
 RIPEMD160 41392a069ce0a3b58062bbf66f9f528502d3c046
 CRC32 48abdb12
Kontrola zdravotného stavu.
Schéma (alebo protokol či funkcia) dôkazu služby je ekonomické opatrenie na zabránenie útokom na odmietnutie služby a inému zneužívaniu služieb, ako je napríklad spam v sieti, ktoré si vyžaduje určitú prácu od osoby požadujúcej službu, čo zvyčajne znamená čas spracovania na počítači. Kľúčovou vlastnosťou týchto systémov je ich asymetria: práca musí byť mierne náročná (ale vykonateľná) pre stranu, ktorá podáva žiadosť, ale ľahko overiteľná pre poskytovateľa služby.Ide o populárny systém používaný pri ťažbe bitcoinov a hash cache, používa čiastočné inverzie hash na preukázanie vykonanej práce, na odomknutie odmien za ťažbu bitcoinov a na znak dobrej vôle na odoslanie e-mailu do hash cache. Odosielateľ musí nájsť správu, ktorej hodnota hash začína niekoľkými nulovými bitmi. Priemerná práca, ktorú musí odosielateľ vykonať na nájdenie platnej správy, závisí exponenciálne od počtu potrebných nulových bitov v hashovacej hodnote, zatiaľ čo príjemca môže overiť platnosť správy vykonaním jedinej hashovacej funkcie.
Hašovacia funkcia

Hašovacia funkcia je funkcia (predpis) pre prevod vstupného reťazca dát na krátky výstupný reťazec. Tento reťazec sa označuje ako haš (), charakteristika, odtlačok vstupných dát. Dĺžka hašu je závislá od zvolenej hašovacej funkcie, má fixnú dĺžku pár desiatok bitov.
Hašovacie funkcie sa využívajú napríklad na zrýchlenie vyhľadávania. 
Vlastnosti.
Hašovacia funkcia vytvára pre rovnaký vstup zakaždým rovnaký výstup. Vstupom hašovacej funkcie môže byť ľubovoľný tok dát, ktorý je však konečný alebo zarovnaný () na určitú dĺžku, ktorú funkcia spracuje. Výstup má fixnú dĺžku. 
Toto zobrazenie väčšej množiny vstupov formula_1, do menšej množiny výstupov formula_2 nie je prosté. Preto určite existujú dva rôzne vstupy, ktoré dávajú rovnaký výstup. Týmto konkrétnym rôznym dátam sa hovorí kolízie hašovacích funkcií. 
Bežné hašovacie funkcie, ktoré nemožno považovať za bezpečné by mali spĺňať: 
Kryptografická hašovacia funkcia musí vyhovovať ďalším kritériam. 
Soľ (Salt).
Niektoré funkcie pridávajú pri hashovaní do pôvodného reťazca aj náhodne vygenerovaný reťazec znakov. Tým sa docieľuje vyššia bezpečnosť.
Použitie.
Hašovacie funkcie majú rozmanité použitie nielen v informatike. Niektoré z použití:
Philosophiae doctor

Philosophiae doctor je názov dvoch rôznych titulov:
Bosscha Observatory

Bosscha Observatory je observatórium v Lembangu, 15 km od Bandungu, Jáva (+107°37,0'; -6°49,5'; 1 300 m). Bolo založené roku 1928 a pomenované je po K. A. R. Bosschovi, holandskom spoluzakladateľovi observatória. Zameriava sa najmä na výskum dvojhviezd, galaktickej štruktúry, planetárnych hmlovín a mladých hviezd.
Baran (znamenie)

Baran (Anglicky "Aries") je jedno z astrologických znamení zvieratníka. Je to myslený obdĺžnik na oblohe s dĺžkou 30° a šírkou 15°. Slnko ním prechádza od 21. marca do 20. apríla. Na západnom okraji tohoto znamenia sa nachádza jarný bod. Zo západu hraničí so znamením Ryby, z východu s Býkom. Toto znamenie dostalo názov podľa súhvezdia Baran. V siderickom zvieratníku od 14. apríla do 14. mája. 
V astrologickej hviezdnej symbolike stojí znamenie Barana na začiatku zverokruhu. Ľudia narodení v tomto znamení, t. j. medzi 21. marcom a 20. aprílom, sa vraj vyznačujú náchylnosťou k boju, odvrávaním, mrhaním vo veciach lásky a energie, ako aj snahou o pokrok. Údajne sú to zvyčajne optimisti.
V babylonskom kalendári tomuto znameniu zodpovedá mesiac "Araḫ Nisānu".
Program Mars

Program Mars bola séria sond vyslaná začiatkom 70. rokov 20. storočia Sovietskym zväzom smerom k planéte Mars. Prvý pokus v podobe sondy Mars 1 sa uskutočnil už v roku 1962, ale došlo k zlyhaniu na ceste k Marsu. Približne v rovnakom čase sa Sovietsky zväz pokúsil vypustiť sondy Mars 1962A a Mars 1962B, ktoré boli podobné, ale obidve zlyhali pri štarte a neopustili orbitu Zeme.
Sonda Mars 2, ktorá bola vypustená v roku 1971, mala novú konštrukciu a na svoje vypustenie využila nosnú raketu Proton. Poslednou sondou v programe bola Mars 7.
V roku 2030 má vyštartovať prvá vedecká misia na Mars posádkou astrofyzikov a biochemikov.
Nadväzujúce misie.
Na program Mars „nadviazali“ koncom 80. rokov 20. storočia dve sondy z programu Fobos, ktorých cieľom bol prieskum Marsu a jeho mesiaca Fobos. V roku 1996 potom nasledovala sonda Mars 96.
Vlajka Líbye

Vlajka Líbye - je veľmi jednoduchá. Tvorí ju zelený list hovoriaci o tom, že sa celá krajina podriaďuje tzv. "zelenej revolúcii" v poľnohospodárstve aj v islamskej viere. Farebná jedinečnosť vlajky zároveň symbolizuje rovnosť všetkých občanov.
História vlajok Líbye.
Pri vyhlásení Líbyjského kráľovstva zaviala červeno-čierno-zelená vlajka. Červená symbolizovala Fezzán, zelená Tripolsko a čierny pruh Kyrenaiku. Po vojenskom prevrate a vzniku republiky bola zavedená vlajka nová. V súvislosti s vytvorením Federácie arabských republík v roku 1971 bola zavedená 1. 1. 1972 jednotná vlajka zo spoločným znakom, ktorým bol sokol Kurajšovcov, zo stuhou s textom Federácia arabských republík a názvom štátu. Na protest proti egyptsko-izraelským rozhovorom, zahájeným 19. 11. 1977 boli tieto spoločné vlajky pálené a nahradila ich prostá jednofarebná vlajka. Jej farba symbolizuje ako islam, tak tzv. "zelenú knihu princípov líbyjskej revolúcie".
Galéria.
&lt;/div align="center"&gt;
Brave New World

Brave New World je v poradí dvanásty štúdiový album Anglickej heavy metalovej skupiny Iron Maiden, ktorý môžeme rázne označiť za veľký comeback skupiny. Na tomto albume sa po prvýkrát objavila šesťčlenná formácia Iron Maiden.
Single.
vydané: 8. máj 2000
vydané: 23. október 2000
Ján Boleslav Kladivo

Ján Boleslav Kladivo (* 7. apríl 1964, Trenčianske Teplice) je slovenský pesničkár a skladateľ elektroakustickej hudby. V roku 2009 získal na Radio Head Awards cenu kritikov za album "Rozhľadňa".